Predator 2

***Predator 2*** er en amerikansk actionfilm og science fiction-grøsser fra 1990, regissert av Stephen Hopkins og med Danny Glover i hovedrollen. Den er en oppfølger til ''Predator'' fra 1987.

## Handling
I 1997 lider Los Angeles av både en hetebølge og en gjengkrig mellom tungt bevæpnede colombianske og jamaicanske narkotikakarteller. En predator blir vitne til en skuddveksling mellom politiet, jamaicanere og colombianere, og observerer mens politibetjent Michael R. Harrigan forsøker å redde to sårede politimenn og drive colombianerne tilbake til gjemmestedet deres. Denne predatoren angriper deretter colombianerne, og kort tid senere går Harrigan og detektivene Leona Cantrell og Danny Archuleta inn i colombianernes gjemmested.

Ved gjemmestedet oppdager politiet alle de slaktede colombianerne. På taket skyter Harrigan den sprø gjenglederen, og får et glimt av en kamuflert Predator. Men han avviser dette som en konsekvens av den ekstreme hetebølgen, og hans egen akrofobi. Ved politistasjonen blir Harrigan irettesatt av sine overordnede for sin ulydighet, og blir introdusert for spesialagent Peter Keyes. Han er leder for en arbeidsgruppe som etterforsker narkotikakartellene. Et nytt medlem av Harrigans team, detektiv Jerry Lambert, dukker også opp.

Senere samme kveld invaderer jamaicanere den colombianske narkobaronens takleilighet og myrder ham, før de blir myrdet av en Predator. Harrigans team kommenterer alle likhetene mellom dette åstedet og den tidligere colombianske massakren. Men Peter Keyes team dukker opp, og tar kontroll over åstedet. Men Archuleta kommer senere tilbake, for å gjennomføre hans egen etterforskning. Men skapningen dukker opp igjen, og dreper ham. Harrigan møter den jamaicanske narko-baronen King Willie, en voodoo-tilbeder som påstår at gjerningspersonen er en overnaturlig skapning. Harrigan går sin vei før Predator dreper King Willie, og tar med seg hodet hans som et trofé.

Cantrell og Lambert blir overfalt av Predator på t-banen, som dreper Lambert og en rekke andre passasjerer. Men den skåner Cantrell etter at den indikerer at hun er gravid. Harrigan ankommer, og tar opp jakten på det flyktende rovdyret. Keyes avslører at monsteret er en utenomjordisk jeger med infrarødt syn, som har jaktet på mennesker gjennom mange forskjellige væpnede konflikter. Men de siste drapene skal ha skjedd et tiår tidligere, under en konflikt i Mellom-Amerika. Keyes og teamet hans setter opp en felle ved et slakteri i nærheten, og ønsker å fange skapningen for videre studier.

## Skuespillere
* Danny Glover som Mike Harrigan fra LAPD
* Kevin Peter Hall som en Predator, et romvesen
* Gary Busey som spesialagent Peter Keyes
* Rubén Blades som detektiv Danny Archuleta. Et medlem av Harrigans team.
* María Conchita Alonso som detektiv Leona Cantrell fra LAPD
* Bill Paxton som detektiv Jerry Lambert fra LAPD
* Lilyan Chauvin som Dr. Irene Edwards, rettsmedisinsk patolog
* Robert Davi som Phil Heinemann.
* Adam Baldwin som agent Adam Garber, medlem Keyes sitt team
* Kent McCord som Brent Pilgrim fra LAPD, og sjefen til Harrigan
* Steve Kahan som Neil Reeger, medlem av et SWAT-team
* Henry Kingi som El Scorpio. Et voldeligg medlem av en kriminell colombiansk gjeng
* Morton Downey Jr. som Tony Pope. En journalist
* Calvin Lockhart som King Willie. Leder for en gjeng jamaicanske kriminelle
* Sylvia Kauders som Ruth Albright, en gammel kvinne.
* Billy Williams som Jackson, en ambulanse-arbeider.
* Jsu Garcia som Dvorkin, en LAPD-detektiv
* Michael Wiseman som Zinck, en LAPD-offiser
* Teri Weigel som Mar. Ramon Vegas colombianske elskerinne
* Thomas Rosales Jr. som medlem av El Scorpios sgjeng
* Michael Papajohn som et gjeng-medlem
* Jim Ishida som en reporter

## Referanser


## Eksterne lenker
*